Maudhui: Awali viongozi wa Saudi walisema wanawake hawawezi kuendesha magari kwa kuwa jamii 'ilikataa'

Sheria na taratibu zinazoongozwa na wanaume zinaendelea kuathiri maisha yao ya kila siku.Yafuatayo ni mambo matano ambayo wanawake hawawezi kuyafanya wenyewe nchini mwao.

Katika miezi ya karibuni, Saudi Arabia ilishika vichwa vya habari kutokana na mabadiliko kadhaa yaliyofanywa nchini humo ambayo yanawapa uhuru wanawake.

Wanawake waliweza kuhudhuria mchezo wa mpira wa miguu kwa mara ya kwanza.

Wanawake waliruhusiwa kufanya kazi za jeshi na intelijensia.

Wanawake walishiriki mashindano ya baiskeli.

Na hivi karibuni wataweza kuendesha magari baada ya marufuku kuondolewa.

Ingawa nchi hiyo imetoa leseni ya kuendesha magari kwa wanawake- Kundi la wanaharakati wanawake ambao walifanya kampeni kutaka usawa wa kijinsia walikamatwa mwezi uliopita kwa shutuma za kuvuruga hali ya usalama.

Bado jamii inatawaliwa na wanaume.

Hapa, ni mambo matano ambayo wanawake bado hawaruhusiwi kufanya.

1. Kufungua akaunti benki bila mwanamume

Wanawake nchini Saudi Arabia hawawezi kufungua akaunti benki bila ruhusa ya walezi au waangalizi wa kiume.

Mfumo huo umekuwa ukikosolewa vikali na watetezi wa haki za binaadamu ambao wamesema wanawake wanashindwa kufanya maamuzi wenyewe.

Wanawake wanapaswa kupata ridhaa ya kiongozi wa kiume kusafiri ng'ambo

2. Kupata Pasi ya kusafiria, au hata kusafiri nje ya nchi

Huu ni mfano mwingine wa mfumodume.

Wanawake wa Saudia wanalazimika kuwa na ridhaa ya kiongozi wa kiume mfano katika familia ili kupata pasi ya kusafiria au kuondoka nchini.

Mfumo huu pia umekuwa ukipewa nafasi kwenye maeneo mengine ya maisha ya wanawake mfano masomo, kazi na hata kwenye kupata baadhi ya huduma za kiafya.

Kiongozi anaweza kuwa baba wa mwanamke, kaka au ndugu wa kiume-kwa mwanamke mjane wakati mwingine mtoto wa kiume anaweza kuombwa ridhaa.

Wanawake na wanaume hutengwa kwenye maeneo ya wazi

3. Kuolewa au kutalikiana

Ruhusa kutoka kwa kiongozi wa kiume inahitajika kwa ajili ya kuolewa au kutalikiana.

Ni...\nMaudhui yaliyotangulia yanaweza kufupishwa kama ifuatavyo:
Wanawake hatimaye wataweza kuendesha magari nchini Saudi Arabia baada ya marufuku kuondolewa tarehe 24 mwezi Juni, lakini mapambano bado hayajaisha.